Palazzo Madama
<s>Palazzo Madama je renesansna palača u centru Rima, u rionu Sant'Eustachio.</s><s>Poznata je po tome što je u njoj smješten gornji dom talijanskog parlamenta.</s>

<s>Historija 
Zemljište na kojem je sagrađena palača Madame dodjeljeno je 1478. redovnicima Opatije Farfa koji su na njemu podigli zgradu za smještaj francuskih hodočasnika u Rim.</s><s>Prva važna transformacija građevine napravljena je kad je došla u posjed porodice Medici.</s><s>Palača je restaurirana po projektu Giuliana da Sangalla, u nju je Giovanni Medici sin Lorenza Veličanstvenog i budući papa Lav X. prenio sve što je ostalo od porodične biblioteke nakon što je protjerana iz Firence.</s>

<s>Kada je 1521. umro Lav X. Madama je dodijeljena njegovom rođaku, kardinalu Giuliju Mediciju koji je u njoj živio do 1534. kada je izabran za papu i postao poznat kao Klement VII.</s><s>Nakon njega palaču je naslijedio Alessandro de' Medici, kad je i on umro 1537., palača je postala vlasništvo njegove supruge Margarete od Parme, kćerke cara Karla V. koju su zvali Madama (zbog tog se palača tako zove).</s><s>Palača je ostala u rukama Medicija i Velikih vojvoda Toskane sve do 18. vijeka.</s>

<s>Značajna renoviranja provedena su tokom 17. vijeka, palača je 1642. dobila baroknu fasadu, koju je projektirao Paolo Marucelli.</s><s>Međutim, Mediciji više nisu koristili palaču sve do 1725., kad se u nju uselila Violante Beatrix, rođakinja Gian Gastone de' Medicija, posljednjeg predstavnika porodice.</s><s>Od 1755. palača je vlasništvo Papinske Države tad ju je kupio papa Benedikt XIV., tad je i ozbiljno restaurirana.</s><s>Narednih godina u palači su djelovali sudovi i policijski uredi.</s><s>Između 1798. i 1799.</s><s>Palazzo Madama bila je sjedište Rimske Republike.</s>

<s>Papa Pio IX. dodijelio je palaču Ministarstvu financija, a od 1851. u njoj se nalaze i uredi pošte Papinske Države.</s><s>U februaru 1871.</s><s>Palazzo Madama je izabrana za sjedište Senata Kraljevine Italije.</s><s>To je zahtijevalo velike transformacije na zgradi koje su izvršene po projektu inženjera Luigija Gabeta, senat je prvi put zasjedao 28. novembra 1871.</s>

<s>Izvori</s>

<s>Vanjske veze 
 
 Introduzione</s>

<s>Madama
Madama
Renesansne građevine u Italiji
Medici</s>

